|  |  |
| --- | --- |
|  | **ApstiprinĀTS**  PIKC „Rīgas Valsts tehnikums”  iepirkuma komisijas  2015. gada 23.oktobra sēdē  protokols Nr.5  Iepirkumu komisijas priekšsēdētājs  \_\_\_\_\_\_\_\_\_\_\_\_\_\_\_\_\_  V.Leitāns |

**Takelāžas pakalpojumi PIKC „Rīgas Valsts tehnikums” vajadzībām**

**NOLIKUMS**

**(Identifikācijas Nr. RVT2015/36)**

**(**izstrādāts saskaņā ar Publisko iepirkumu likuma 8.2 pantu**)**

Rīga, 2015

**VISPĀRĪGIE NOTEIKUMI**

# **Iepirkuma identifikācijas numurs**

Iepirkumu identifikācija Nr.RVT2015/36

1. **Pasūtītājs**
   1. Pasūtītājs ir Profesionālās izglītības kompetences centrs „Rīgas Valsts tehnikums” (turpmāk – Tehnikums).
   2. Pasūtītāja rekvizīti:

PIKC "Rīgas Valsts tehnikums"

Reģistrācijas Nr. 90000281996

Juridiskā adrese: Kr. Valdemāra iela 1c, Rīga, LV-1010

Tālrunis: +371 67324144

Bankas rekvizīti:

Valsts kase

Kods: TRELLV22

Konts: LV70TREL2150223009000

2.3. Pasūtītāja kontaktpersona, kura ir tiesīga iepirkuma procedūras gaitā sniegt organizatorisku informāciju par procedūru:

Jānis Arkls

Tālruņa numurs: 28811020

e-pasta adrese: kanceleja@rvt.lv

**3. Iepirkuma metode**

3.1. Iepirkums tiek organizēts saskaņā ar Publisko iepirkumu likuma 8.2 pantu un šajā nolikumā noteikto kārtību.

Iepirkumam nav paredzēta atklāta piedāvājumu atvēršanas sēde.

**4. Iepirkuma priekšmets**

4.1. Iepirkums paredz saskaņā ar Tehnisko specifikāciju (1.pielikums).

4.2.CPV kods: 98392000-7 (Pārvietošanas pakalpojumi).

4.3. Pakalpojuma sniegšanas termiņš – līdz iepirkumā noteiktā apjoma pilnai pakalpojuma sniegšanai.

4.4. Pakalpojuma apmaksas nosacījumi - 10 (desmit) darba dienu laikā pēc rēķina iesniegšanas Pasūtītājam, saskaņā ar iepirkuma piedāvātām pakalpojuma cenām.

## **5. Pretendenta iespēja iepazīties ar iepirkuma nolikumu**

5.1. Elektroniskā veidā visi iepirkuma dokumenti bez maksas pieejami pasūtītāja mājas lapā <http://www.rvt.lv/sabiedriba/informativie-pazinojumi>.

5.2. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**6. Piedāvājumu iesniegšanas vieta, datums, laiks un kārtība**

6.1. Konkursa piedāvājuma dokumentus ieinteresētā persona iesniedz slēgtā un aizzīmogotā iepakojumā Tehnikumā, Kr. Valdemāra ielā 1c, Rīgā, 2. stāvā, 221. kab. **līdz 2015. gada 6. novembra plkst. 10:00**. Piedāvājumu var sūtīt pa pastu ierakstītā vēstulē, piegādāt ar kurjeru vai iesniegt personīgi. Piedāvājumi, kas saņemti pēc augstāk minētā termiņa, netiks pieņemti un neatvērtā veidā tiks nosūtīti atpakaļ Pretendentam.

6.2. Iepirkumu komisija atver iesniegtos piedāvājumus Konkursa piedāvājumu atvēršanas sanāksmē, kas notiks Tehnikumā, Kr. Valdemāra ielā 1c, Rīgā, 2. stāvā, 221. kab. **2015. gada 6. oktobra plkst. 10:00.**

6.3. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku, piedāvāto cenu.

6.4. Pēc piedāvājumu iesniegšanas termiņa beigām pretendents nevar savu piedāvājumu grozīt.

**7. Piedāvājuma noformēšana**

* 1. Piedāvājumu jāiesniedz aizlīmētā un aizzīmogotā iepakojumā, uz kura norādīts:
* Pasūtītāja nosaukums un juridiskā adrese;
* Pretendenta nosaukums, reģistrācijas Nr., juridiskā adrese, telefona, faksa nr., e-pasta adrese;
* “Atklātam konkursam **„Takelāžas pakalpojumi PIKC „Rīgas Valsts tehnikums” vajadzībām”*,*** konkursa identifikācijas numurs RVT 2015/36. Neatvērt līdz **2015. gada 6.novembra** Kr. Valdemāra ielā 1c, Rīgā, 2. stāvā 221. kab. **plkst. 10:00**”.

7.2. Piedāvājums jāiesniedz par visu iepirkumu kopā. Katrs pretendents var iesniegt tikai vienu piedāvājuma variantu.

7.3.  Piedāvājums jāsagatavo latviešu valodā, datorrakstā, skaidri salasāmu, bez labojumiem un dzēsumiem, tam jābūt ar piedāvājumā iekļauto dokumentu atbilstošu satura rādītāju, lapām jābūt cauršūtām un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, datums, vietas nosaukums, uzņēmuma zīmoga nospiedums un ko ar savu parakstu apliecina pretendenta pārstāvis, paraksta atšifrējums un amata nosaukums.

7.4. Ja pretendents iesniedz dokumentu kopijas, kopijas lapas augšējā labajā stūrī jābūt attiecīgam uzrakstam ar lielajiem burtiem „KOPIJA”. Piedāvājumā iekļauto kopiju pareizību apliecina ar apliecinājumu, kurā norādīts apliecinājums par kopiju autentiskumu oriģinālam, kopiju lapas numuri, un kuru ar zīmogu un parakstu apliecina paraksttiesīga persona. Iesniedzot piedāvājumu piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

**8. Prasības pretendentiem un iesniedzamie dokumenti**

8.1.1. Par iepirkuma Pretendentu var būt jebkura fiziskā vai juridiskā persona, vai šādu personu apvienība jebkurā to kombinācijā, kura ir iesniegusi visus dokumentus iepirkuma Nolikumā noteiktajā kārtībā.

8.1.2. Pretendentam jābūt reģistrētam atbilstoši valsts prasībām, ja attiecīgā valsts reģistrāciju paredz.

8.1.3. Pretendentam nav pasludināts tā maksātnespējas process (izņemot gadījumu, kad maksātnespējas procesā piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu) apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.

8.1.4. Pretendentam Latvijā vai valstī, kurā tas reģistrēts vai atrodas tā patstāvīgā dzīvesvieta, nav nodokļu parādi, tajā skaitā valsts sociālās apdrošināšanas iemaksas parādi, kas kopsummā kādā no valstīm pārsniedz 150 euro.

8.1.5. Pretendentam vismaz 2 (divos) iepriekšējos gados (2013., 2014.un 2015.gadā līdz piedāvājumu iesniegšanas dienai) ir sniedzis takelāžas pakalpojumus vismaz 2 (divām) iestādēm vai privāto tiesību juridiskām personām. Pretendents, kurš reģistrēts vēlāk, apliecina savu pieredzi par esošo darba periodu.

**8.2. Pasūtītājs izslēdz pretendentu no dalības iepirkumā jebkurā no šādiem gadījumiem:**

8.2.1. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, uz pieteikuma iesniegšanas dienu ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

**9. Iesniedzamie dokumenti:**

9.1. Pieteikums saskaņā ar Nolikuma 2. pielikumā pievienoto formu.

9.2. Lai apliecinātu atbilstību Nolikuma 8.1.5. punkta prasībām, pretendentam ir jāiesniedz pēdējo 12 (divpadsmit) mēnešu laikā (skaitot no piedāvājumu iesniegšanas dienas) veikto *Takelāžas pakalpojumu* sarakstu, norādot pasūtītāja kontaktpersonu un tālruņa numuru.

9.3. Komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija (vai līdzvērtīgs dokuments), ja attiecīgās valsts normatīvie akti paredz reģistrāciju un dokumentu izsniegšanu. Informāciju par Latvijas Republikā reģistrēto pretendentu reģistrāciju, atbilstoši normatīvo aktu prasībām, Komisija pārbaudīs Uzņēmuma reģistra datubāzē. Apliecības kopija nav jāiesniedz;

9.4. Latvijas Republikas Uzņēmumu reģistrā vai līdzvērtīgas uzņēmējdarbību reģistrējošā iestādē ārvalstīs norādītā Pretendenta pārstāvja ar paraksta tiesībām izdota pilnvara citai personai parakstīt piedāvājumu vai līgumu, ja tajā ietvertais pilnvarojums atšķiras no Uzņēmumu reģistra vai līdzvērtīgas uzņēmējdarbību reģistrējošas iestādes ārvalstīs izziņā norādītā pilnvarojuma;

9.5. ja Pretendentam nepieciešams balstīties uz citu komersantu iespējām Tehniskās specifikācijas un iepirkuma līguma izpildē, Pretendentam jāiesniedz Pasūtītājam šo komersantu apliecinājumu vai vienošanos ar tiem par nepieciešamo resursu nodošanu Pretendenta rīcībā, ja balstās kvalifikācijas apliecināšanai, jāiesniedz nolikumā noteiktie kvalifikācijas apliecināšanai nepieciešamie dokumenti;

9.6. ja piedāvājumu iepirkumam iesniedz Pretendentu apvienība, visi apvienības dalībnieki paraksta gan pieteikumu, gan tehnisko un finanšu piedāvājumu;

9.7. ja piedāvājumu iesniedz Pretendentu apvienība, piedāvājumā norāda personu, kura pārstāv Pretendentu apvienību iepirkumā, kā arī katras personas atbildības sadalījumu. Šo informāciju paraksta visi Pretendentu apvienības dalībnieki;

**10. Piedāvājuma cena un valūta**

10.1. Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.

10.2. Piedāvājuma cena ir jānorāda ar precizitāti 2 (divas) zīmes aiz komata.

10.3. Piedāvājuma cenā jāiekļauj visas izmaksas (darba algas, administratīvās, transporta, materiālu izmaksas, nodokļi u.c.), kas nodrošinātu iepirkumā paredzētā pakalpojuma izpildi.

10.4. Finanšu piedāvājumu *„Krāvēju pakalpojumi PIKC „Rīgas Valsts tehnikums” vajadzībām*” sagatavo un norāda 3. pielikumā

10.5.Vērtējot piedāvājumu, komisija ņems vērā piedāvājuma kopējo vienību līgumcenu summu bez pievienotās vērtības nodokļa par katru daļu atsevišķi.

**11. Informācijas sniegšana**

11.1. Tiek uzskatīts, ka pretendenti, iesniedzot savus piedāvājumus, ir iepazinušies ar visiem Latvijā spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.

**12. Piedāvājumu vērtēšana un lēmuma pieņemšana**

12.1. Iepirkuma komisija pārbaudīs piedāvājumu atbilstību iepirkuma nolikuma 8. un 9.punktā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi var tikt noraidīti bez tālākas vērtēšanas.

12.2. Iepirkuma komisija pārbaudīs piedāvājuma atbilstību Tehniskās specifikācijas prasībām. Par atbilstošiem tiks uzskatīti tie piedāvājumi, kuri atbilst Tehniskās specifikācijas un nolikumā norādītajām prasībām. Neatbilstošie piedāvājumi tiks noraidīti bez tālākas vērtēšanas.

12.3. Finanšu piedāvājuma vērtēšanas laikā iepirkuma komisija pārbaudīs piedāvājumu atbilstību iepirkuma nolikuma noteiktām prasībām. Neatbilstošie piedāvājumi tiks noraidīti bez tālākas vērtēšanas. Atbilstošiem piedāvājumiem pārbaudīs vai piedāvājumā nav aritmētisku kļūdu. Ja šādas kļūdas tiks konstatētas, iepirkuma komisija šīs kļūdas izlabos. Vērtējot finanšu piedāvājumu, pasūtītājs ņems vērā labojumus.

12.4. No piedāvājumiem, kas atbilst visām nolikuma prasībām, izvēlēsies piedāvājumu ar viszemāko līgumcenu (3. pielikuma „Finanšu piedāvājums iepirkumam” bez pievienotās vērtības nodokļa).

12.5. Iepirkuma komisija pārbaudīs, vai pretendents, kuram būtu piešķiramas iepirkuma līguma slēgšanas tiesības, nav izslēdzams no dalības iepirkumā Publisko iepirkumu likuma (turpmāk tekstā - PIL) 8.2 panta piektās daļas 1. vai 2. punktā minēto apstākļu dēļ. Nepieciešamo informāciju komisija iegūst Ministru kabineta noteiktajā kārtībā, pamatojoties uz PIL 8.2 panta sestās un septītās daļas noteikumiem. Atkarībā no pārbaudes laikā iegūtajiem rezultātiem pasūtītājs rīkojas saskaņā ar Publisko iepirkuma likuma 8.2 panta astotās daļas noteikumiem.

12.6. Ja iepirkumu komisija nepieciešamo informāciju par pretendentu, kura ir pamats pretendenta izslēgšanai no turpmākās dalības iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai.

12.7. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu.

12.8. Pretendents, kas iesniedzis piedāvājumu iepirkumā, uz kuru attiecas 8.² panta noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā.

**13. Līguma slēgšana un apmaksas nosacījumi**

13.1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar Nolikuma noteikumiem un iepirkuma līguma projektu (4.pielikums).

13.2. Līgums ar konkursa uzvarētāju tiek slēgts nākamajā dienā, kad informācija par lēmuma pieņemšanu nosūtīta visiem pretendentiem elektroniski uz e-pastu un papildus viena darbadiena ja informācija nosūtīta pa pastu.

13.3. Ja pretendentam ir iebildumi par Nolikumam pievienotā iepirkuma līguma projekta nosacījumiem, tie jāiesniedz rakstiski, atbilstoši konkursa nolikuma 13.1. punktam. Pēc piedāvājumu atvēršanas iebildumi par līguma projektu netiks ņemti vērā.

**14. Lēmums par iepirkuma izbeigšanu bez līguma noslēgšanas**

Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

15. Rezultātu paziņošana

15.1. Pretendenti tiek rakstveidā informēti par iepirkuma procedūras rezultātiem 3 (trīs) darba dienu laikā pēc galīgā lēmuma pieņemšanas.

15.2.Ja izraudzītais pretendents atsakās slēgt Līgumu ar pasūtītāju, pasūtītājs pieņem lēmumu slēgt Līgumu ar nākamo pretendentu, kurš piedāvājis piedāvājumu ar zemāko cenu, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt Līgumu ar nākamo pretendentu, bet tas atsakās līgumu slēgt, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

15.3. Ne vēlāk kā piecas dienas pēc tam, kad noslēgts līgums, pasūtītājs publicē informatīvu paziņojumu par noslēgto līgumu Iepirkumu uzraudzības biroja un savā mājaslapā internetā.

**16. Citi noteikumi**

16.1. Visi izdevumi, kas saistīti ar iepirkuma piedāvājuma sagatavošanu un iesniegšanu, jāsedz Pretendentam.

16.2. Nolikums sastādīts un apstiprināts latviešu valodā uz 17 (septiņpadsmit) lapām. Nolikums sastāv no Nolikuma teksta uz 6 (sešām) lapām un 3 (trīs) pielikumiem uz 6(sešām) lapām, kas ir šī Nolikuma neatņemamas sastāvdaļas:

1. pielikums –Pieteikums uz 1 (vienas) lpp.;
2. pielikums – Finanšu piedāvājums uz 1 (vienas) lpp.;
3. pielikums – Tehniskā specifikācija uz 1 (vienas) lpp.;
4. pielikums – Līgums (projekts) uz 3 (trīs) lpp,

**1. Pielikums**

ID Nr. RVT 2015/36

**Tehniskā specifikācija**

*„Takelāžas pakalpojumi PIKC „Rīgas Valsts tehnikums” vajadzībām*

TEHNISKĀ SPECIFIKĀCIJA

1. Vispārīgs apraksts

1.1. Iepirkuma priekšmets ir takelāžas pakalpojumi, izmantojot Pretendenta darbaspēku un transportlīdzekļus;

1.2. Pakalpojums ietver iekārtu, inventāra iepakošanu un pārvešanu no Pasūtītāja telpām Palasta ielā 3 (no 1.stāva līdz 4.stāvam, ēkā nav lifts) un Kr.Valdemāra iela 1a (pagrabs un 1 stāvs, ēkā nav lifts). Pārvietojamās lietas ir dažāda veida – plīstoši, trausli, neregulāras formas, viegli, vidēji smagi un ļoti smagi lielgabarīta priekšmeti (1.pielikums);

1.3. Pretendentam transportēšanas un pārvietošanas laikā jānodrošina pārvietojamo lietu drošība, nepieļaujot to sabojāšanu un pazušanu;

1.4. Pretendentam jānodrošina pakalpojuma sniegšana rūpīgi, profesionāli un prasmīgi, neradot Pasūtītājam materiālus zaudējumus;

1.5. Pretendentam ir jāgarantē takelāžas pakalpojuma sniegšanā iesaistīto darbinieku uzticamība un godaprāts;

1.6. Pretendentam jāuzņemas visas saistības, tai skaitā materiālo zaudējumu atlīdzība, kas radusies krāvēju pakalpojumu sniegšanas laikā iesaistīto krāvēju neuzmanības vai tīšas ļaunprātības rezultātā;

2. Pretendentam pakalpojuma izpildei nepieciešami šādi transporta līdzekļi:

Autotransports kravu pārvadājumiem Rīgā.

3. Pretendentam jānodrošina iepakošanas materiāli:

3.1. Atbilstoša izmēra un kvalitātes iepakojumi, kas nodrošina pasūtītājam piederošo

pārvietojamo lietu aizsardzību no tehniskiem bojājumiem – iepakojuma (palešu) plēve, līmlentes, stiprinājumu lentas, burbuļplēve.

1. Pretendentam jābūt civiltiesiskā apdrošināšana ne mazāk kā EUR 500 000.00 (pieci simti tūkstoši eiro) apmērā.
2. Takelāžas pakalpojuma apjoms var mainīties.

No Kr.Valdemāra ielas 1c uz Dāzciema ielu 64

|  |  |  |  |  |  |  |  |
| --- | --- | --- | --- | --- | --- | --- | --- |
| Iekārta | Daudz | Izmērs | Svars | No | | | Uz |
| Programmvadāma virpa | 1 | 3m x 3m x2m | 6 t | | 1. stāvs | 1. stāvs | |
| Programmvadāmā frēze | 1 | 3.5m x 3.5m x 3m | 10 t | | 1. stāvs | 1. stāvs | |

No Kundziņsalas 7 šķērslīnijas 1 uz Dārzciema ielu 64

|  |  |  |  |  |  |
| --- | --- | --- | --- | --- | --- |
| Auto krāsošanas kamera (izjauktā veidā) | 1 |  | ~ 3t | 1. stāvs | 1. stāvs |

**2. Pielikums**

ID Nr. RVT 2015/36

**Pieteikums par piedalīšanos iepirkumā**

*„Takelāžas pakalpojumi PIKC „Rīgas Valsts tehnikums” vajadzībām*

**Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģ.Nr.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

sabiedrības nosaukums reģistrācijas numurs

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā,

Vadītāja vai pilnvarotās personas vārds un uzvārds, amats

ar šī pieteikuma iesniegšanu:

* piesakās piedalīties iepirkumā *„Takelāžas pakalpojumi PIKC „Rīgas Valsts tehnikums” vajadzībām*;
* apņemas ievērot konkursa nolikuma prasības;
* atzīst sava pieteikuma un piedāvājuma spēkā esamību 90 (deviņdesmit) kalendāra dienas no piedāvājuma atvēršanas brīža, bet gadījumā, ja tiek atzīts par uzvarētāju – līdz attiecīgā līguma noslēgšanai;
* apliecina, ka visas par viņu un Piedāvājumu sniegtās ziņas ir patiesas;
* apliecina, ka pretendents vai personas, kurām ir pārstāvības tiesības, un personas, kurām ir lēmumu pieņemšanas un uzraudzības tiesības attiecībā uz pretendentu ar tiesas spriedumu nav atzītas par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā;
* apliecina, ka ar spēkā stājušos tiesas spriedumu vai citas kompetentas institūcijas spēkā stājušos lēmumu nav atzīts par vainīgu normatīvo aktu būtiskā pārkāpumā, tajā skaitā vides aizsardzības, konkurences un darba tiesību būtiskā pārkāpumā, kas saistīts ar personu nodarbināšanu bez rakstveida darba līguma noslēgšanas;
* apliecina, ka tas netiek likvidēts, pasludināts par maksātnespējīgu, tā saimnieciskā darbība nav apturēta vai pārtraukta, un uzsākta tiesvedība par tā bankrotu;
* apliecina, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, Latvijā vai valstī, kurā tas reģistrēts;
* apņemas slēgt Līgumu un izpildīt visus Līguma nosacījumus, ja Pasūtītājs izvēlēsies šo piedāvājumu.

|  |  |
| --- | --- |
| **Pretendents:** |  |
| **Korespondences adrese:** |  |
| **Tālruņa, faksa numuri:** |  |
| **E-pasta adrese:** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas amats, vārds un uzvārds Paraksts

z.v.

*\*Pieteikums jāparaksta uzņēmuma vadītājam vai viņa pilnvarotai personai*

**3. Pielikums**

ID Nr. RVT 2015/36

# Finanšu piedāvājums

*Takelāžas pakalpojumi PIKC „Rīgas Valsts tehnikums” vajadzībām*

|  |  |
| --- | --- |
| \_\_\_\_\_\_\_\_\_\_\_\_\_\_\_\_  piedāvājuma sastādīšanas vieta | 2015. gada\_\_\_\_.\_\_\_\_\_\_\_\_\_\_ |

**Pretendenta nosaukums** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Reģ.Nr: \_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Pretendenta piedāvājums:** Iepirkuma saskaņā ar tehnisko specifikāciju un tehniskā piedāvājumā norādīto vienību izcenojumiem:

|  |  |
| --- | --- |
| **Iepirkuma nosaukums** | **Vienību cenu kopsumma ar atlaidi bez PVN (EUR)** |
| *„Takelāžas pakalpojumi PIKC „Rīgas Valsts tehnikums” vajadzībām* |  |

2. Ar šo apliecinu piedāvāto cenu pamatotību un spēkā esamību:

|  |  |  |
| --- | --- | --- |
|  |  | |
| vieta | datums | |
|  | |  |  |
| amats | | paraksts | amatpersonas vārds, uzvārds |
|  | |  |  |

4. Pielikums

ID Nr. RVT 2015/36

## LĪGUMS Nr.\_\_\_\_\_ (PROJEKTS)

|  |  |
| --- | --- |
| Rīga | 2015. gada \_\_\_\_\_\_\_\_\_\_\_\_ |

Profesionālās izglītības kompetences centrs "**Rīgas Valsts tehnikums"**,Reģ. Nr. 90000281996, turpmāk tekstā – “Pasūtītājs”, tā direktores Dagnijas Vanagas personā, kura darbojas uz nolikuma pamata, no vienas puses, un

\_\_\_\_\_\_\_\_\_\_\_\_\_\_\_\_ , reģ. Nr. \_\_\_\_\_\_\_\_\_\_\_\_\_\_\_, turpmāk – "Izpildītājs", kuru saskaņā ar \_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_, no otras puses, (Pasūtītājs un Izpildītājs kopā turpmāk – Puses), pamatojoties uz iepirkuma Takelāžas pakalpojumi PIKC „Rīgas Valsts tehnikums” vajadzībām ar identifikācijas Nr. RVT 2015/36 rezultātiem, noslēdz šādu līgumu, turpmāk – Līgums:

1. **Līguma priekšmets**
   1. PASŪTĪTĀJS uzdod, bet IZPILDĪTĀJS apņemas veikt takelāžas darbus saskaņā ar Līgumam pievienoto Tehnisko specifikāciju, (Pielikums Nr.1), turpmāk tekstā PASŪTĪJUMS.
2. **Līguma summa un norēķinu kārtība**
   1. Līguma summa ir \_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_). Šai summai ir pieskaitāms 21% pievienotās vērtības nodoklis (PVN)\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_), kopā\_\_\_\_\_\_\_\_\_\_ EUR (\_\_\_\_\_\_\_\_\_\_\_\_).
   2. Līguma summa noteikta, ievērojot PIELIKUMĀ Nr. 1 noteiktās cenas. Līguma summa ietver Pakalpojumu izdevumus līdz Līgumā norādītajai piegādes vietai (t.sk. transporta), iekārtu iepakojuma izmaksas visus nodokļus un nodevas, kā arī citas izmaksas, kas attiecas uz pakalpojumu sniegšanu.
   3. IZPILDĪTĀJAM ir tiesības saņemt samaksu par izpildīto un no PASŪTĪTĀJA puses pieņemto PASŪTĪJUMU pēc pieņemšanas nodošanas akta abpusējas parakstīšanas par PASŪTĪJUMA izpildi pilnā apmērā.
   4. Pasūtītājs veic samaksu Izpildītājam 15 (piecpadsmit) kalendāro dienu laikā pēc nodošanas-pieņemšanas akta abpusējas parakstīšanas un atbilstoša rēķina saņemšanas dienas.
3. **LĪGUMA TERMIŅŠ**
   1. Līgums stājas spēkā dienā, kad tas ir parakstīts gan no PASŪTĪTĀJA, gan no IZPILDĪTĀJA puses un ir spēkā līdz Līdzēju saistību pilnīgai abpusējai izpildei.
4. **PASŪTĪJUMA IZPILDES noteikumi**
   1. PASŪTĪJUMA izpildi Izpildītājs veic saskaņā ar savstarpēji saskaņotu Līguma izpildes grafiku 30 (trīsdesmit) dienu laikā no Līguma spēkā stāšanās brīža.
   2. PASŪTĪJUMA izpildes fakts atbilstoši šā Līguma noteikumiem tiek apstiprināts ar abpusēji parakstītu nodošanas pieņemšanas aktu.
   3. Ja PASŪTĪJUMA piegādes dienā konstatēta neatbilstība šim Līgumam, ko Pasūtītājs ir spējīgs konstatēt, novērtējot PASŪTĪJUMA izpildi vizuāli, Pasūtītājs par to rakstveidā informē Izpildītāju un neparaksta nodošanas pieņemšanas aktu atbilstoši šā Līguma noteikumiem.
5. **Darbu pieņemšanas-nodošanas kārtība**
   1. Izpildītājs apņemas veikt PASŪTĪJUMA izpildi Līgumā noteiktajā termiņā. Pēc PASŪTĪJUMA izpildes, IZPILDĪTĀJS sagatavo Līguma izpildes nodošanas – pieņemšanas aktu 2 (divos) eksemplāros, paraksta to un iesniedz PASŪTĪTĀJAM.
   2. PASŪTĪTĀJS Līguma izpildes nodošanas – pieņemšanas aktu paraksta 10 (desmit) darba dienu laikā no dienas, kad IZPILDĪTĀJS to iesniedzis PASŪTĪTĀJAM.
   3. Ja PASŪTĪJUMS ir veikts nekvalitatīvi vai nepilnīgi, vai tiek konstatēta PASŪTĪJUMA neatbilstība Līguma noteikumiem, PASŪTĪTĀJS neparaksta Līguma izpildes nodošanas – pieņemšanas aktu un iesniedz IZPILDĪTĀJAM rakstiski noformētu novēršamo trūkumu sarakstu.
   4. Ja 10 (desmit) darba dienu laikā no Līguma izpildes nodošanas – pieņemšanas akta saņemšanas brīža PASŪTĪTĀJS nav saskaņojis Līguma izpildes nodošanas – pieņemšanas aktu vai nav iesniedzis Izpildītājam Līguma 4.3.punktā minēto novēršamo trūkumu sarakstu, Puses uzskata, ka IZPILDĪTĀJS ir izpildījis Līgumā noteiktās saistības.
   5. IZPILDĪTĀJAM ir pienākums novērst PASŪTĪTĀJA norādītos trūkumus termiņā, par kādu Puses savstarpēji ir vienojušās. Pēc Līguma izpildes trūkumu novēršanas Puses saskaņo Līguma izpildes pieņemšanas-nodošanas aktu Līgumā noteiktajā kārtībā.
6. **PUŠU SAISTĪBAS** 
   1. IZPILDĪTĀJS apņemas:
      1. veikt Pasūtījuma izpildi pienācīgi un saskaņā ar Līgumu.
      2. izpildīt Pakalpojumu kvalitatīvi, savlaicīgi, patstāvīgi, izmantojot savas profesionālās iemaņas, ar tādu rūpību, kādu var sagaidīt no krietna un rūpīga Izpildītāja;
      3. pēc PASŪTĪTĀJA pieprasījuma sniegt tam ziņas par PASŪTĪJUMA izpildes gaitu;
      4. ievērot ugunsdrošības un darba drošības prasības PASŪTĪJUMA veikšanas laikā un vietā.
      5. ievērot PASŪTĪTĀJA prasības, ja tās nav pretrunā ar Līguma nosacījumiem;
      6. nodrošina visu nepieciešamo uzraudzību, kā arī veikt PASŪTĪJUMU ar savu darbaspēku, iekārtām, mehānismiem, aprīkojumu un materiāliem;
      7. izpildē iesaistīt tikai kvalificētus un atbilstoši darba specifikai apmācītus darbiniekus;
      8. nekavējoties brīdināt PASŪTĪTĀJU par jebkādiem apstākļiem, kuru dēļ IZPILDĪTĀJS vēlētos rosināt izmaiņas Līgumā;
      9. Pakalpojuma izpildi veikt atbilstoši Tehniskās specifikācijas prasībām;
   2. PASŪTĪTĀJS apņemas samaksāt IZPILDĪTĀJAM par atbilstošā kvalitātē veikto PASŪTĪJUMU Līguma 2.daļā noteiktajā kārtībā.
7. **Pušu tiesības un pienākumi**
   1. PASŪTĪTĀJA tiesības un pienākumi:
      1. pieprasīt no Izpildītāja informāciju par Tehniskajā specifikācijā (pielikums Nr.1) noteiktā PASŪTĪJUMA izpildi;
      2. pārbaudīt piegādātā PASŪTĪJUMA izpildes kvalitāti un pieteikt pretenzijas, ja piegādātais PASŪTĪJUMS neatbilst Līguma noteikumiem;
      3. izteikt norādījumus un pieprasījumus Izpildītājam (rakstiski, mutiski, telefoniski, elektroniski vai faksa veidā) attiecībā uz piegādātā PASŪTĪJUMA kvalitāti saskaņā ar Līguma noteikumiem;
   2. Izpildītāja tiesības un pienākumi:
      1. ne vēlāk kā 3 (trīs) darba dienu laikā rakstiski ziņo PASŪTĪTĀJAM par jebkuru apstākli, kas negatīvi ietekmē vai var ietekmēt PASŪTĪJUMA izpildi;
      2. atlīdzināt PASŪTĪTĀJA tiešos un netiešos zaudējumus, kurus nolaidīgas rīcības, darbības vai bezdarbības rezultātā tam ir radījis Izpildītājs vai tā darbinieki;
      3. nesniegt publiskos paziņojumus, kas saistīti ar Līgumu un tā pielikumiem, bez iepriekšējas rakstiskas saskaņošanas ar PASŪTĪTĀJU.
   3. Pušu pārstāvji Līguma izpildei nepieciešamo jautājumu risināšanai un darba koordinēšanai:
      1. No Pasūtītāja puses: \_\_\_\_\_\_\_\_\_\_\_\_\_;
      2. No Izpildītāja puses: \_\_\_\_\_\_\_\_\_\_\_\_\_.
8. **PUŠU ATBILDĪBA**
   1. ja IZPILDĪTĀJS kavē Līguma 3.1.punktā noteikto Līguma izpildes termiņu, IZPILDĪTĀJS maksā PASŪTĪTĀJAM līgumsodu 0.1% apmērā no Līguma kopējās summas par katru kavējuma dienu (bet ne vairāk kā 10% no kopējās Līguma summas).
   2. Ja PASŪTĪTĀJS kavē Līguma 2.2. vai 2.6.punktā noteikto samaksas termiņu, PASŪTĪTĀJS maksā IZPILDĪTĀJAM līgumsodu 0.1% apmērā no kopējās Līguma summas par katru kavējuma dienu (bet ne vairāk kā 10% no Līguma kopējās summas).
   3. Puses apņemas neizpaust trešajām personām jebkuru šī Līguma darbības laikā uzzināto informāciju par otras Puses saimniecisko darbību un tehniskajiem līdzekļiem.
   4. Līgums ir spēkā līdz visu saistību pilnīgai izpildei
9. **NEPĀRVARAMĀ VARA**
   1. Neviena no Pusēm neskaitīsies atbildīga par savu saistību neizpildi saskaņā ar Līgumu tajā mērā, kurā šo saistību izpilde ir aizkavēta vai lauzta nepārvaramās varas apstākļu dēļ, kurus Puses nevarēja ietekmēt;
   2. Ar nepārvaramās varas apstākļiem saprot dabas katastrofas, karu un jebkura rakstura kara operācijas, blokādi, embargo, eksporta un importa aizliegumu, epidēmijas un citus ārkārtēja rakstura apstākļus, kurus Puses nevarēja paredzēt Līguma izpildes laikā. Pusēm savstarpēji vienojoties ir tiesības pārnest Līguma izpildes termiņus uz periodu, kura laikā nedarbosies nepārvaramās varas apstākļi.
   3. Nepārvaramās varasapstākļu iestāšanās ir jāapstiprina ar attiecīgu kompetentu iestāžu izziņu, Pusēm nekavējoties ir jāinformē vienai otru par šādu apstākļu iestāšanos 5 (piecu) darba dienu laikā no šo apstākļu iestāšanās brīža.
10. **Papildus noteikumi**
    1. Pienākumi un tiesības, kas nav ietvertas Līgumā, tiek regulētas atbilstoši Latvijas Republikas normatīvajiem aktiem.
    2. Līgumu var papildināt, grozīt vai labot, Pusēm savstarpēji par to vienojoties. Jebkuri Līguma grozījumi vai papildinājumi tiek noformēti rakstveidā un stājas spēkā, pēc to abpusējas parakstīšanas.
    3. Pasūtītājam ir tiesības vienpusēji izbeigt Līgumu Izpildītāja vainas dēļ, par to 20 (divdesmit) darba dienas iepriekš informējot Izpildītāju, ja:
       1. Izpildītājs nespēj novērst konstatētos trūkumus vai citas neatbilstības Pušu noteiktajā termiņā;
       2. Izpildītājs ir pasludināts par maksātnespējīgu;
       3. Izpildītāja, tā darbinieku nolaidības, darbības vai bezdarbības rezultātā radīti materiāli vai nemateriāli zaudējumi Pasūtītājam.
    4. Ja kāds no Līguma punktiem zaudē spēku vai ir pretrunā ar jaunizdotajiem normatīvajiem aktiem, tas neietekmē pārējo punktu spēkā esamību, kas nepieciešamības gadījumā ir grozāmi atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.
    5. Visi Līguma pielikumi, vienošanās, papildinājumi un grozījumi kļūst par Līguma neatņemamu sastāvdaļu, kad to parakstījušas abas Puses.
    6. Visi strīdi, kas Līguma izpildes gaitā izcēlušies starp Pusēm, risināmi pārrunu ceļā, ja izlīgums netiek panākts, tad Latvijas Republikas normatīvajos aktos noteiktajā kārtībā.
    7. Līgums sastādīts un parakstīts divos eksemplāros, katrs uz \_\_\_\_ lapām (ieskaitot to pielikumu), pa vienam eksemplāram katram Līdzējam. Abiem Līguma eksemplāriem ir vienāds juridiskais spēks. Līgumam ir viens pielikums: „Tehniskā specifikācija un izmaksu sadalījums”.

|  |  |
| --- | --- |
| **PASŪTĪTĀJS** | **IZPILDĪTĀJS** |
|  |  |
| PIKC "Rīgas Valsts tehnikums" |  |
| Reģ. Nr. 90000281996 |  |
| Kr. Valdemāra ielā 1c, Rīga, LV-1010 |  |
| Banka: Valsts kase |  |
| Kods: TRELLV22 |  |
| Konta Nr. LV70TREL21500223009000 |  |
| \_\_\_\_\_\_\_\_\_\_\_\_\_\_\_\_\_\_  (D. Vanaga) | \_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
|  |  |